Diari Oficial de la Generalitat Valenciana


Sumari del DOGV 7037, del 03-06-2013 (2013/5676)

ORDE 49/2013, de 28 de maig, de la Conselleria d'Educació, Cultura i Esport, per la qual es convoquen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical durant els mesos de gener a setembre de 2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5676


Data del document
:   28-05-2013

Organisme emissor
:   Conselleria d'Educació, Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 49/2013, de 28 de maig, de la Conselleria d'Educació, Cultura i Esport, per la qual es convoquen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical durant els mesos de gener a setembre de 2013. [2013/5676]
PREÀMBUL
El Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, en l'article 6, assigna a la Conselleria d'Educació, Cultura i Esport, entre altres competències, les relacionades amb promoció cultural. Igualment, reserva, en l'article 10, les competències relacionades amb les bandes de música a la Conselleria de Governació i Justícia.
El Decret 179/2012, de 14 de desembre, del Consell, pel qual s'establix l'estructura bàsica de la Presidència i de les conselleries de la Generalitat, en l'article 17, quan assenyala les funcions de la Secretaria Autonòmica de Cultura i Esport, li assigna les ajudes i subvencions de l'àmbit cultural en l'execució de la política cultural relativa a la música, entre altres matèries. Igualment, en l'article 28 assenyala com a funcions de la Subsecretaria de la Conselleria de Governació i Justícia les establides en matèria de bandes de música i societats musicals.
Cal tindre en compte en esta convocatòria l'assignació a la Conselleria de Governació i Justícia de les competències en matèria de bandes de música i societats musicals de la Comunitat Valenciana, i establir, d'entre les activitats que exercixen les societats musicals i bandes de música, quines poden ser tingudes en compte perquè siguen beneficiàries de les ajudes d'esta convocatòria.
Amb esta finalitat, amb l'excepció que es fa del paràgraf precedent, la Conselleria d'Educació, Cultura i Esport convoca estes ajudes a fi de millorar l'oferta d'activitats musicals i refermar-ne la descentralització; consolidar una xarxa de festivals, cursos de perfeccionament musical i activitats musicals que siguen complement adequats a les programacions que tenen lloc a les principals ciutats de la nostra Comunitat i, a més, facilitar els projectes de producció musical, així com els projectes musicals de caràcter singular que contribuïsquen a millorar l'oferta musical i les possibilitats professionals dels músics valencians. Igualment, i de manera específica, convoca estes ajudes per a afavorir la programació musical estable anual dels diferents ajuntaments de la Comunitat Valenciana.
Per tot això, d'acord amb el que disposa la Llei 5/1983, de 30 de desembre, del Consell; la Llei 38/2003, de 17 de novembre, General de Subvencions; el seu reglament, aprovat pel Reial Decret 887/2006, de 21 de juliol; el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991; el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat; el Decret 179/2012, de 14 de desembre, del Consell, pel qual s'establix l'estructura bàsica de la Presidència i de les conselleries de la Generalitat, i el Decret 190/2012, de 21 de desembre, del Consell, que aprova el Reglament Orgànic i Funcional de la Conselleria d'Educació, Cultura i Esport,
ORDENE
Primer
Convocar la concessió de subvencions, en règim de concurrència competitiva, dins dels límits pressupostaris aprovats per a esta finalitat, per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical que tinguen lloc durant els mesos de gener a setembre, ambdós inclosos, de l'exercici de 2013, i aprovar les bases per les quals es regirà així com el model de sol·licitud, que s'hi adjunten.
Segon
La Llei de Pressupostos de la Generalitat per a l'exercici 2013 conté la línia de subvenció T6427000, inclosa en el programa 453.40, Arts Plàstiques i Escèniques, del capítol IV, destinat a la finalitat esmentada, per l'import global màxim de 99.442 euros (noranta-nou mil quatre-cents quaranta-dos euros).
Tercer
Les ajudes concedides mitjançant esta convocatòria estan acollides al règim de minimis establit en el Reglament CE número 1998/2006, de la Comissió, de 15 de desembre de 2006 (DOUE núm. L 379, 28.12.2006), relatiu a l'aplicació dels articles 107 i 108 del Tractat CE a les ajudes de minimis.
En cap cas, estes ajudes podran superar l'import màxim total per beneficiari de 200.000 euros, que es reduïx a 100.000 euros en el cas de beneficiaris que operen en el sector de transport per carretera, durant un període de tres exercicis fiscals, ni individualment ni com a resultat de l'acumulació amb unes altres ajudes de minimis concedides al mateix beneficiari, de conformitat amb el que establix el Reglament (CE) número 1998/2006, de la Comissió.
Sense perjuí de l'anterior, serà possible acumular un altre tipus d'ajudes per a la mateixa acció subvencionada, llevat que esta acumulació porte a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.
Quart
Segons el que establix el Decret 198/2004, d'1 d'octubre, del Consell, pel qual s'adequa la composició de la Comissió Delegada del Consell per a Assumptes Econòmics i se'n regula el funcionament, i el Decret 80/2011, d'1 de juliol, del Consell, pel qual es modifica la denominació i la composició de la comissió esmentada, esta convocatòria no necessita el pronunciament de l'ara denominada Comissió Delegada del Consell d'Hisenda i Pressupostos, ja que no té una incidència pressupostària i econòmica especial.
DISPOSICIÓ ADDICIONAL
Única
Es delega en la directora general de Cultura la facultat de concedir estes subvencions i de dictar les resolucions que requerisca l'aplicació del que disposa esta orde.
DISPOSICIÓ FINAL
Única
Esta orde produirà efectes des de l'endemà del dia que es publique en el Diari Oficial de la Comunitat Valenciana.
Segons el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra este acte, que posa fi a la via administrativa, s'hi pot interposar un recurs potestativament en reposició o bé s'hi pot plantejar directament un recurs contenciós administratiu en els terminis i davant dels òrgans que s'indiquen a continuació:
a) El recurs de reposició s'ha d'interposar davant de la consellera d'Educació, Cultura i Esport en el termini d'un mes, comptador des l'endemà de la publicació d'esta orde.
b) El recurs contenciós administratiu s'ha de presentar davant del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació d'esta orde o a partir de l'endemà del dia en què es notifique la resolució expressa del recurs de reposició o del dia en què este s'haja d'entendre presumptament desestimat.
València, 28 de maig de 2013
La consellera d'Educació, Cultura i Esport,
MARÍA JOSÉ CATALÁ VERDET
Bases de la convocatòria publica per a la concessió d'ajudes per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical, durant els mesos de gener a setembre de l'exercici del 2013.
Primera. Objecte, import i nombre d'ajudes
1. Esta convocatòria té com a objecte potenciar l'organització i la realització de les següents activitats de caràcter musical que tinguen lloc des de l'1 de gener i fins al 30 de setembre, ambdós inclosos, de 2013:
a) Festivals.
b) Cursos de perfeccionament musical que es convoquen per a alumnes que, com a mínim, estan cursant el grau superior.
c) Concursos.
d) Projectes musicals de caràcter singular.
e) Programació musical estable anual dels ajuntaments, referida únicament a la de caràcter professional, en la qual participen músics o entitats que es troben donats d'alta en l'epígraf corresponent de l'impost d'activitats econòmiques.
f) Projectes de producció musical.
2. Es podran admetre les peticions que tinguen una denominació que no coincidisca amb alguna de les enunciades en el número anterior, com ara setmana, cicle, mostra, etcètera, sempre que el seu contingut essencial s'ajuste al que és habitual en les activitats objecte d'esta convocatòria.
3. Es podran concedir un mínim de trenta i un màxim de quaranta ajudes; en cap cas, l'import de qualsevol d'estes serà superior a 6.000 euros. La quantia de la totalitat de les ajudes que es concedisquen no podrà excedir dels 99.442 euros previstos en la línia de subvenció T6427000, inclosa en el programa 453.40, Arts Plàstiques i Escèniques, del pressupost de la Conselleria d'Educació, Cultura i Esport per a 2013, amb el desglossament següent:
- Per a l'organització i realització de festivals, cursos de perfeccionament musical, concursos i projectes musicals de caràcter singular, tots estos en l'àmbit territorial de la Comunitat Valenciana, fins a un màxim de 41.442 euros.
- Per a la programació musical estable anual dels ajuntaments de la Comunitat Valenciana, fins a un màxim de 50.000 euros.
- Per a la realització dels projectes de producció musical, fins a un màxim de 8.000 euros.
Les quantitats no disposades de qualsevol dels tres apartats anteriors podran aplicar-se, en cas que calga, als que en siguen deficitaris, sense que se supere mai globalment la quantitat màxima de 99.442 euros.
4. L'import de les ajudes regulades en esta convocatòria no podrà ser, en cap cas, d'una quantia que, aïlladament o en concurrència amb altres subvencions, ajudes, ingressos o altres recursos, superen el cost de l'activitat subvencionada que haja de realitzar el beneficiari.
Segona. Beneficiaris
Dins dels límits pressupostaris, i d'acord amb les condicions i els criteris que establixen estes bases, podran obtindre estes ajudes les administracions públiques, entitats, empreses i associacions radicades a la Comunitat Valenciana, que organitzen alguna de les activitats objecte d'esta convocatòria des de l'1 de gener fins al 30 de setembre de 2013, sempre que tinguen lloc en l'àmbit territorial d'esta comunitat autònoma. Excepcionalment, es podran obtindre estes ajudes per a la realització de projectes de caràcter singular fora de l'àmbit territorial de la Comunitat Valenciana, i només pel concepte d'ajuda al desplaçament, i podran ser sol·licitades també pels professionals de la música radicats a la Comunitat Valenciana que acrediten eixa condició d'acord amb la base quarta.
En el cas de l'activitat de programació musical estable anual, només podran obtindre estes ajudes els ajuntaments de la Comunitat Valenciana i per al període assenyalat.
Pel que fa a les societats musicals i bandes de música, també podran obtindre les ajudes per a les activitats musicals a què es referix la base primera.1, però en quedaran excloses les que protagonitzen les seues pròpies agrupacions o altres de semblants que pertanyen a qualssevol societats musicals.
Igualment, estes ajudes no es podran aplicar a les empreses que operen en els sectors que determina el punt 1 de l'article 1 del Reglament CE número 1998/2006, de la Comissió, de 15 de desembre de 2006 (DOUE núm. L 379, 28.12.2006).
Tercera. Casos exclosos
Queden exclosos d'esta convocatòria els casos següents:
a) Activitats organitzades per qualsevol tipus d'organisme o ens públic que forme part de l'Administració de la Generalitat.
b) Las primeres edicions de les activitats com ara festivals, cursos i concursos, objecte d'esta convocatòria, o programacions musicals estables anuals de nova implantació pels ajuntaments.
c) Festivals, cursos, concursos i projectes musicals de caràcter singular que siguen beneficiaris d'un altre tipus d'ajudes per part de la Conselleria d'Educació, Cultura i Esport.
d) Cursos destinats al perfeccionament musical que no exigisquen com a requisit acreditar que s'està cursant el grau superior.
e) Les activitats que no garantisquen, amb recursos propis o diferents dels que s'oferixen en esta convocatòria, un percentatge mínim del 50 per cent del pressupost dels gastos que s'hi han previst.
f) Activitats organitzades per les societats musicals i bandes de música de la Comunitat Valenciana, protagonitzades per les seues pròpies agrupacions.
Quarta. Presentació de sol·licituds
1. El termini de presentació de sol·licituds serà de 20 dies hàbils, comptador des de l'endemà de la publicació d'esta convocatòria en el Diari Oficial de la Comunitat Valenciana.
2. Les sol·licituds adreçades a la Conselleria d'Educació, Cultura i Esport, Direcció General de Cultura, es podran presentar a la seu de la Conselleria d'Educació, Cultura i Esport, avinguda de Campanar, 32, 46624 València, i a les direccions territorials d'Educació, Cultura i Esport següents: Alacant (c/ Carratalà, 47, 03822 Alacant), Castelló de la Plana (av. del Mar, 23, 12491 Castelló de la Plana) i València (c/ Gregori Gea, núm. 14, 46528 València). Igualment, es podran utilitzar qualsevol dels mitjans que disposa l'article 38.4 de la Llei de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament a l'oficina de Correus o de presentació en el registre i anunciant a la Direcció General de Cultura la remissió de la sol·licitud, per mitjà d'un fax (al núm. 556 142 592) o d'un telegrama el mateix dia, només als efectes organitzatius.
Així mateix, la sol·licitud es podrà presentar per via telemàtica a través de la seu electrònica de la Generalitat, PROP, a la següent URL: . En este cas, s'emplenarà la sol·licitud amb l'aplicació informàtica establida a este efecte i la persona sol·licitant haurà de disposar de firma electrònica d'entitats emesa per ACCV o de ciutadà, igualment emesa per l'ACCV , o DNI electrònic.
3. Les sol·licituds s'han d'emplenar necessàriament de conformitat amb el model de sol·licitud que acompanya esta convocatòria i adjuntar-hi els documents o els certificats, originals o fotocòpies degudament compulsades, a què es fa referència en cada capítol del model de sol·licitud, i hauran de desenrotllar els punts següents:
a) Declaració de les subvencions sol·licitades o concedides per uns altres organismes públics o privats per al mateix projecte. En cas que no s'hagen sol·licitat o aconseguit altres ajudes, manifestarà «cap».
b) Declaració de les ajudes de minimis rebudes durant els dos exercicis fiscals anteriors i durant l'exercici fiscal en curs.
Igualment, la sol·licitud s'haurà d'acompanyar de la documentació següent:
c) Declaració responsable de disponibilitat dels recursos econòmics corresponents, que, com a mínim, representen el 50 per cent del gasto previst.
d) Memòria que incloga les actuacions desenrotllades en les edicions anteriors dels festivals, cursos, concursos, programació musical estable anual, per als quals se sol·licite ajuda. S'exceptuen d'este requisit les entitats que hagen rebut una ajuda l'any 2012 per a un festival, curs o concurs idèntics, o els ajuntaments per a la programació musical estable anual, dins de les ajudes que va convocar l'Institut Valencià de la Música.
e) Certificat de l'acord adoptat per l'òrgan de govern que corresponga, en el qual s'aprove sol·licitar esta subvenció i se'n faculte el president per a subscriure la petició.
f) Si el sol·licitant és una persona jurídica, haurà d'aportar una còpia confrontada del document constitutiu (escriptura o document privat) i el que acredite la representació, si pertoca.
g) Igualment, per als projectes de caràcter singular que puguen consistir en desplaçaments fora de l'àmbit territorial de la Comunitat Valenciana, per a participar en activitats musicals com ara assistència a festivals, certàmens, gires de concerts, impartició de conferències, etcètera, serà necessària la invitació cursada per l'autoritat o l'entitat organitzadora, amb la indicació de les condicions en què es formule.
h) Dades bancàries del compte on es desitge rebre l'import de l'ajuda sol·licitada, en cas de ser-ne beneficiari, emplenant el model de domiciliació bancària que s'adjunta a esta convocatòria.
i) Per a cada una de les activitats per a les quals se sol·licita subvenció cal presentar l'annex formalitzat, de conformitat amb el model que s'adjunta en la sol·licitud, on s'especifique el projecte detallat de l'activitat i el pressupost detallat d'ingressos i gastos d'esta, amb especificació dels participants i aportació de qualsevol dada que permeta avaluar el contingut i nivell artístic o docent, així com l'interés per a la creació musical i desenrotllament dels professionals valencians, d'acord amb els criteris de prioritat que establix la base sexta.
4. De la mateixa manera, les persones sol·licitants hauran d'emplenar les declaracions responsables del model de sol·licitud (apartat G) que establixen el compliment dels requisits establits en els articles 13.2 i 13.3 de la Llei 38/2003, de 17 de novembre, General de Subvencions (BOE 276, de 18 de novembre de 2003), en els termes que disposa l'article 13.7 del cos legal esmentat, així com també la que es referix al compliment de la normativa sobre integració laboral de persones amb discapacitat o, si pertoca, exempció d'esta obligació, per a les empreses amb 50 o més treballadors, de conformitat amb l'article 38.1 de la Llei 13/1982, de 7 d'abril, d'Integració Social dels Minusvàlids.
5. El sol·licitant haurà d'acreditar també que està al corrent en el compliment de les obligacions tributàries, amb les administracions estatal i autonòmica i davant de la Seguretat Social. Respecte d'això, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat H) es farà constar l'autorització perquè l'òrgan instructor obtinga de forma directa, a través de certificats electrònics, l'acreditació del compliment de les obligacions tributàries i davant de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Si el sol·licitant no dóna esta autorització, haurà d'aportar els certificats següents:
- Certificat positiu de l'Agència Estatal d'Administració Tributària, que acredite que el sol·licitant està al corrent de les seues obligacions.
- Certificat de la Tresoreria General de la Seguretat Social, que acredite que el sol·licitant està al corrent en el compliment de les seues obligacions amb la Seguretat Social.
- Certificat de les direccions territorials de la Conselleria d'Hisenda i Administració Pública, que acredite que el sol·licitant no té deutes de naturalesa tributària amb la Generalitat.
Queden exonerades d'esta acreditació les corporacions locals, les quals, no obstant això, hauran de presentar una declaració responsable alternativa a estos efectes.
6. El sol·licitant, en els casos d'associacions, empreses, entitats o professionals de la música, igualment haurà d'acreditar que està donat d'alta en el Cens d'Obligats Tributaris, en l'epígraf corresponent a la seua activitat. Respecte d'això, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat H) es farà constar l'autorització perquè l'òrgan instructor obtinga de forma directa, mitjançant certificats electrònics, l'acreditació de l'alta censal en l'epígraf corresponent.
En el cas de les associacions o de les entitats sense ànim de lucre, el sol·licitant haurà d'acreditar que està inscrit degudament en el Registre d'Associacions de la Conselleria de Governació i Justícia, així com la vigència dels seus estatuts i dels nomenaments dels membres de la junta directiva. Respecte d'això, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat H) s'hi farà constar l'autorització perquè l'òrgan instructor obtinga de forma directa, mitjançant certificats electrònics, l'acreditació del Registre d'Associacions sobre la inscripció de l'entitat i la vigència dels seus estatuts i de la junta directiva.
Si el sol·licitant no dóna esta autorització, haurà d'aportar els certificats següents:
- En els casos d'associacions, empreses, entitats i professionals de la música, l'alta en el Cens d'Obligats Tributaris de l'Agència Tributària.
- En els casos d'entitats sense ànim de lucre, la documentació oficial que n'acredite l'existència, així com la vigència dels seus estatuts i dels nomenaments de la seua junta directiva.
7. Si la sol·licitud d'iniciació no inclou totes les dades exigides o hi falta documentació, es requerirà l'interessat perquè, en el termini de 10 dies hàbils, esmene la falta o adjunte els documents preceptius, amb la indicació que, si no ho fa així, es considerarà que desistix de la seua petició, amb la resolució prèvia que es dictarà en els termes de l'article 42 de la Llei 30/1992, segons disposa l'article 71.1 del mateix cos legal.
L'esmena de la documentació s'ha de presentar preferentment a la seu de la Conselleria d'Educació, Cultura i Esport, Direcció General de Cultura. En cas que es presente per qualsevol altre mitjà o lloc disposat en la LRJPAC, es podrà comunicar a la conselleria per mitjà d'un fax (al número 184 001 129) o d'un telegrama, el mateix dia que es presente, només a efectes organitzatius.
En tot cas, la directora general de Cultura podrà requerir els sol·licitants perquè proporcionen qualsevol informació aclaridora que siga necessària per a gestionar la sol·licitud.
8. Les institucions o les entitats que desitgen sol·licitar ajuda per a més d'una activitat, ho faran singularitzant els projectes, però en una única sol·licitud, emplenant tants annexos (epígraf 3.i) com activitats sol·liciten.
9. Les dades de caràcter personal contingudes en l'imprés de sol·licitud es podran incloure en un fitxer perquè siguen tractades per la Conselleria d'Educació, Cultura i Esport, com a titular responsable del fitxer, fent ús de les funcions pròpies que té atribuïdes i en l'àmbit de les seues competències. Igualment, els sol·licitants de l'ajuda podran exercir els drets d'accés, rectificació, cancel·lació i oposició; tot això de conformitat amb el que disposa l'article 5 de la Llei Orgànica 15/1999, de Protecció de Dades de Caràcter Personal (BOE 298, 14.12.1999).
Quinta. Instrucció del procediment de concessió de les ajudes. Comissió tècnica avaluadora
1. L'òrgan competent per a l'ordenació i la instrucció del procediment de concessió de les ajudes és el Servici de Coordinació d'Entitats Culturals i Ajudes de la Direcció General de Cultura.
2. L'òrgan instructor, una vegada completats els expedients i realitzades les activitats d'instrucció pertinents, els traslladarà a la comissió indicada en l'apartat següent.
3. Per a la valoració de les sol·licituds, de conformitat amb el que disposa l'article 22 de la Llei General de Subvencions, es constituirà una comissió tècnica avaluadora que n'adaptarà el funcionament a les regles generals que s'apliquen als òrgans col·legiats i que estarà presidida pel subdirector o la subdirectora general d'Arts Plàstiques i Escèniques, o per la persona en qui delegue, i integrada, a més, pel cap o la cap del Servici de Coordinació d'Entitats Culturals i Ajudes de la Direcció General de Cultura, com a vicepresident o vicepresidenta, i, en qualitat de vocals, pels tres directors territorials d'Educació, Cultura i Esport d'Alacant, Castelló i València, per una persona en representació de la Federació Valenciana de Municipis i Províncies nomenat per la Direcció General de Cultura, a proposta de la federació esmentada, així com també per un tècnic nomenat per la Direcció General de Cultura, a proposta de la Direcció General de CulturArts Generalitat. Actuarà com a secretari o secretària, amb veu i sense vot, un tècnic o una tècnica del Servici de Coordinació d'Entitats Culturals i Ajudes, de la Direcció General de Cultura.
4. La Comissió Tècnica Avaluadora, en consideració a les sol·licituds presentades i a l'interés d'estes, emetrà un informe d'avaluació d'acord amb els criteris de prioritat que s'enumeren en la base sexta, informe que quedarà incorporat en les actes de la comissió i on es deixarà constància succinta dels motius de la valoració i ponderació de les sol·licituds, així com la seua prelació de major a menor puntuació.
5. En qualsevol moment del procediment es podrà instar el sol·licitant a formalitzar qualsevol tràmit, de conformitat amb el que establix l'article 76.2 de la Llei 30/1992, per un termini de 10 dies, amb els efectes que determina esta norma.
6. L'òrgan instructor, en vista dels expedients i de l'informe i la proposta de la Comissió Tècnica Avaluadora, formularà la proposta de resolució provisional, motivada de forma deguda, que haurà de notificar-se als interessats de manera fefaent, amb l'avís que durant el termini de 10 dies poden presentar al·legacions; es prescindirà d'este tràmit quan no figuren en el procediment ni siguen tinguts en compte altres fets ni altres al·legacions i proves que les adduïdes pels interessats. En este cas, la proposta de resolució formulada tindrà el caràcter de definitiva, i serà elevada a la directora general de Cultura, òrgan competent per a resoldre la convocatòria per delegació de la consellera d'Educació, Cultura i Esport.
Sexta. Criteris de prioritat. Puntuació mínima exigida. Determinació de la quantia de les subvencions
1. Amb caràcter general, per a elaborar el seu informe i proposta, la Comissió Tècnica Avaluadora tindrà en compte els següents criteris i amb la ponderació que s'establix:
A) Projecte de l'activitat de què es tracte per a 2013: fins a un màxim de 60 punts.
Es valoraran, amb caràcter particular i segons el tipus d'activitat que es pretén organitzar, els aspectes següents:
A.1) Festivals.
- Nivell artístic dels grups i solistes programats. Fins a un màxim de 20 punts.
- Coherència artística del programa. Fins a un màxim de 10 punts.
- Especialització del programa. Fins a un màxim de 10 punts.
- Pressupost de gastos del festival, singularitzant els diferents concerts o espectacles i la capacitat organitzativa del peticionari. Fins a un màxim de 20 punts.
A.2) Cursos.
- Nivell artisticodocent del professorat. Fins a un màxim de 20 punts.
- Nivell que s'exigix a l'alumnat per a poder participar en el curs. Fins a un màxim de 10 punts.
- Nivell d'especialització del curs. Fins a un màxim de 10 punts.
- Pressupost de gastos i capacitat organitzativa i docent del peticionari. Fins a un màxim de 20 punts.
A.3) Concursos.
- Nivell artístic dels membres dels tribunals. Fins a un màxim de 10 punts.
- Nivell artístic mínim exigit als concursants. Fins a un màxim de 10 punts.
- Nivell d'especialització. Fins a un màxim de 10 punts.
- Existència d'altres concursos amb semblants objectius. Fins a un màxim de 10 punts.
- Pressupost de gastos i capacitat organitzativa del peticionari. Fins a un màxim de 20 punts.
A.4) Projectes musicals de caràcter singular.
- Nivell artístic del projecte i impacte social. Fins a un màxim de 20 punts.
- Coherència del programa presentat. Fins a un màxim de 5 punts.
- Nivell professional dels participants. Fins a un màxim de 10 punts.
- Interés dels organitzadors de l'activitat musical en què l'entitat, els intèrprets o el professional sol·licitant participen. Fins a un màxim de 5 punts.
- Pressupost de gastos i capacitat organitzativa i econòmica del peticionari. Fins a un màxim de 20 punts.
A.5) Programació musical estable anual dels ajuntaments.
- Duració de la temporada estable anual. Fins a un màxim de 10 punts.
- Nombre de concerts o d'espectacles programats. Proposta artística. Fins a un màxim de 10 punts.
- Inclusió d'intèrprets residents a la Comunitat Valenciana en la programació. Fins a un màxim de 10 punts.
- Pressupost de contractació artística de la temporada, singularitzat per concerts o espectacles. Fins a un màxim de 20 punts.
- Existència d'infraestructura cultural i de professionals responsables de la programació i de la seua dinamització. Fins a un màxim de 10 punts.
A.6) Projectes de producció musical.
- Nivell artístic del projecte i dels professionals que hi participen. Fins a un màxim de 20 punts.
- Caràcter escènic de la proposta per als projectes lírics. Fins a un màxim de 5 punts.
- Coherència del programa presentat i contribució a l'oferta musical. Fins a un màxim de 5 punts.
- Nivell de professionalitat i innovació. Fins a un màxim de 10 punts.
- Pressupost de gastos del projecte i capacitat organitzativa del peticionari. Fins a un màxim de 20 punts
B) Interés cultural del projecte: entre un mínim de 25 i un màxim de 30 punts.
En el cas d'activitats com ara festivals, cursos, concursos, projectes musicals de caràcter singular, programació musical estable anual dels ajuntaments i projectes de producció musical, se'n podrà valorar l'adequació a la realitat sociocultural i situació econòmica del territori on tindrà lloc l'activitat proposada, sempre que esta puga tindre un impacte generador de noves iniciatives culturals i de creació de nous públics, afavorir el desenrotllament local o potenciar l'atracció turística. De la mateixa manera, es podrà valorar l'impacte que per a la imatge i el prestigi dels sol·licitants supose que concursen en eixa activitat, així com per als interessos culturals de la Comunitat Valenciana.
C) Nombre d'edicions realitzades anteriorment i qualitat mitjana d'estes: fins a un màxim de 10 punts, valorant-se amb 0,20 punts cada edició realitzada.
Es valorarà l'adequació del projecte ja consolidat als fins plantejats per l'organització, així com la capacitat innovadora de la proposta. Es tindrà en compte la necessitat de millorar la qualitat o el nivell de les activitats consolidades abans que col·laborar en l'aparició d'unes altres de noves el contingut de les quals no constituïsca una novetat substancial.
Per a la realització de la baremació, la comissió avaluadora només podrà tindre en compte les dades aportades pels sol·licitants que hagen sigut justificades degudament per mitjà del suport documental exigit en esta convocatòria.
2. La proposta que eleve la Comissió Tècnica Avaluadora no podrà incloure cap projecte que no haja arribat a una puntuació mínima de 80 punts. Excepcionalment, en l'activitat de programació musical estable anual dels ajuntaments de la Comunitat Valenciana, la proposta que eleve la Comissió Tècnica Avaluadora hi podrà incloure projectes amb una puntuació inferior a la mencionada, però que en tot cas supere sempre els 60 punts.
3. Per a la determinació de la quantia de les subvencions es tindrà en compte la puntuació total obtinguda per cada projecte en relació amb els criteris de prioritat que antecedixen i la seua ponderació.
Sèptima. Resolució de la convocatòria. Terminis
L'òrgan instructor elevarà la proposta de resolució definitiva a la directora general de Cultura, la qual resoldrà l'adjudicació de les ajudes convocades per delegació de la consellera d'Educació, Cultura i Esport, i en disposarà la publicació en el termini de sis mesos comptador a partir de l'endemà de la publicació de l'orde de convocatòria en el Diari Oficial de la Comunitat Valenciana.
La resolució de concessió de les ajudes en podrà retrotraure els efectes a l'activitat exercida amb anterioritat a la data d'aquella, sempre que l'activitat corresponga als mesos de gener a setembre de l'exercici 2013.
En cas que la convocatòria no siga resolta en el termini previst anteriorment, s'entendran desestimades totes les sol·licituds, sense perjuí de l'obligació de l'Administració de resoldre expressament i que disposa l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú.
Octava. Publicació i notificació
La resolució de la convocatòria es publicarà en el Diari Oficial de la Comunitat Valenciana, al tauler d'anuncis i en la pàgina web de la Conselleria d'Educació, Cultura i Esport . En tot cas, es notificarà als beneficiaris de conformitat amb el que establix l'article 58 de la Llei 30/1992, de Règim Jurídic de les Administracions Públiques i del Procediment Administratiu Comú.
Novena. Obligacions dels beneficiaris
1. Les institucions, entitats, empreses, associacions i professionals que obtinguen estes ajudes estan obligats a:
a) Comunicar per escrit a la Conselleria d'Educació, Cultura i Esport l'acceptació de la subvenció en el termini dels 10 dies següents a la recepció de la notificació de la concessió.
b) Realitzar l'activitat d'acord amb el programa presentat.
c) Comunicar qualsevol canvi que es produïsca en el programa definitiu de l'activitat, abans de realitzar-lo, que haurà de ser aprovat expressament per la directora general de Cultura.
d) Fer constar en tota publicació, fullet, programa, publicitat, etcètera, en qualsevol mitjà o suport que es realitze, el patrocini de la Generalitat. Per a això s'inserirà en un lloc preferent i destacat el logotip de la Generalitat - Conselleria d'Educació, Cultura i Esport, d'acord amb les normes d'identitat corporativa, que s'inclouen en la pàgina web de la Conselleria d'Educació, Cultura i Esport, .
Esta obligació serà aplicable a partir de la recepció de la notificació de concessió de l'ajuda, excepte en els casos en què l'activitat per a la qual se sol·licita l'ajuda ja haja rebut un subvenció de l'Institut Valencià de la Música en edicions anteriors i esta es realitze amb anterioritat a la convocatòria o a la resolució d'estes ajudes.
e) Justificar la utilització de la subvenció en la forma que s'indica en la base deu i conservar els documents justificatius de l'aplicació dels fons rebuts per a poder justificar el gasto i poder atendre les actuacions de comprovació i control.
f) Comunicar a la Conselleria d'Educació, Cultura i Esport les subvencions concedides per a este mateix fi i el seu import, cosa que caldrà acreditar per mitjà d'una còpia de la notificació rebuda, així com unes altres ajudes, ingressos o recursos que financen l'activitat per a la qual es va sol·licitar l'ajuda.
g) Acreditar, abans de dictar-se la proposta de resolució de concessió de les ajudes, el fet d'estar al corrent de les seues obligacions tributàries i davant de la Seguretat Social, en la forma que determinen la Llei i el Reglament General de Subvencions, d'acord amb l'Orde de 30 de maig de 1996, de la Conselleria d'Economia i Hisenda, i, sense perjuí del que establix la Llei 11/2007, de 22 de juny, d'Accés Electrònic dels Ciutadans als Servicis Públics, així com el Decret 165/2010, de 8 d'octubre, del Consell.
2. L'incompliment de qualsevol dels requisits i obligacions estipulats en esta convocatòria, així com la infracció provada d'alguns dels seus aspectes, anul·laran la concessió de l'ajuda i obligaran a reintegrar-la en els casos que establix l'article 37 de la Llei General de Subvencions.
Al reintegrament de les quantitats percebudes, en els casos que assenyala l'article 37 mencionat més amunt, s'hi addicionarà el pagament dels interessos de demora corresponents des del moment del pagament de l'ajuda fins a la data en què s'acorde la procedència del reintegrament.
3. Són també obligacions dels beneficiaris d'estes ajudes les que, amb caràcter general, establix l'article 14 de la Llei General de Subvencions.
Deu. Justificació i pagament d'estes ajudes
1. El pagament d'estes ajudes s'efectuarà d'una sola vegada, per mitjà d'una transferència bancària al compte assenyalat en el model de domiciliació bancària presentat junt amb la sol·licitud, sempre que l'activitat s'haja realitzat d'acord amb el programa presentat i es justifiquen correctament els gastos ocasionats per l'activitat subvencionada.
2. La justificació de la subvenció requerirà la presentació pel beneficiari dels documents següents:
a) Memòria succinta de les actuacions realitzades, que incloga, a més, una avaluació d'estes i xifres d'assistents.
b) Dos fullets, catàlegs, programes, cartells, etcètera, del festival, curs, concurs, programació musical estable anual o activitat musical subvencionada.
c) Declaració d'ingressos i despeses produïts en l'activitat objecte de l'ajuda.
d) Compte justificatiu:
1. Justificants originals -factures, fins i tot electròniques, i qualsevol altre document de valor probatori de la despesa efectuada durant l'exercici 2013-, perquè el departament de gestió corresponent els estampille i els torne posteriorment als interessats.
2. Justificants dels pagaments relatius a les despeses per a les quals es va concedir l'ajuda segons el que establix la legislació vigent, per un import mínim igual a la subvenció concedida.
No s'hi podrà incloure com a despesa subvencionable l'import de l'IVA deduïble quan el beneficiari estiga obligat a realitzar la declaració de l'impost mencionat, i, per tant, la quantitat que podrà imputar-se com a despesa és la corresponent a la base imposable dels justificants o les factures.
Estos documents es presentaran davant de la Conselleria d'Educació, Cultura i Esport en un termini no superior a un mes des de la finalització de l'activitat, i, en tot cas, fins al 31 d'octubre de 2013. A partir d'este dia, el crèdit pressupostari quedarà anul·lat i es perdrà el dret a cobrar l'ajuda concedida.
Onze. Altres disposicions
1. La Conselleria d'Educació, Cultura i Esport exigirà el reintegrament de les quantitats percebudes en els casos que establix l'article 37 de la Llei General de Subvencions, així com el pagament dels interessos de demora corresponents des del moment del pagament de l'ajuda fins a la data en què s'acorde la procedència del reintegrament.
2. La Conselleria d'Educació, Cultura i Esport es reserva igualment la possibilitat de modificar o de deixar sense efecte la subvenció, en cas d'incompliment d'alguna de les obligacions imposades als beneficiaris en la base novena 1. epígrafs a, b, c, d, f i g, en els terminis i les condicions assenyalats, observant sempre el principi de proporcionalitat a què es referix l'article 17.3.n de la Llei 38/2003, de 17 de novembre, General de Subvencions.
3. Tota alteració de les condicions que s'han tingut en compte per a la concessió de la subvenció i, en tot cas, l'obtenció concurrent de subvencions o ajudes atorgades per unes altres administracions o ens públics o privats, podran comportar la modificació de la resolució de concessió.
Si l'alteració de les condicions del projecte subvencionat significa una reducció d'este, la modificació serà proporcional a la minoració efectuada.
Per al cas de l'obtenció d'ajudes concurrents que siguen compatibles, la modificació només es produirà si la suma de les ajudes supera el cost de l'activitat subvencionada, i es minorarà en este cas la quantitat que excedisca del cost final de l'activitat.
4. Les economies que es puguen produir per les renúncies i les minoracions que es determinen per l'aplicació del que indica esta base es podran disposar, per mitjà d'una nova resolució de l'òrgan competent, incrementant la quantitat concedida a algun dels beneficiaris o incloent-n'hi d'altres no previstos inicialment però que reunisquen els requisits de la convocatòria i hagen sigut avaluats d'acord amb els criteris de la base sexta, i que estiguen inclosos en l'informe proposta de la Comissió Tècnica Avaluadora per haver arribat a la puntuació mínima exigida en l'epígraf 2 de la mateixa base; en este cas, es podran superar els límits establits en la base primera.
5. Estes ajudes són compatibles amb altres ajudes, subvencions, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals, sense que, aïlladament o en conjunt, superen el cost de l'activitat subvencionada.